recursal/SuperWikiNEXT-32B huggingface dataset:
சிப்லூனில் உள்ள வசிசிதி ஆறு
 வசிசிதி ஆறு தபோல் அருகே அரபிக்கடலில் கலக்கிறது
**வசிசிதி ஆறு** (*Vashishti River*) இந்தியாவின் மகாராட்டிராவின் கொங்கண் கடற்கரையில் உள்ள பெரிய ஆறுகளில் ஒன்றாகும். இந்த ஆறு மேற்குத் தொடர்ச்சி மலையில் தொடங்கி மேற்கு நோக்கிப் பாய்ந்து அரபிக்கடலில் கலக்கின்றது. அலோர் அருகே பரந்த நீர்த்தேக்கமாக கொகேவாதி அணை இந்த ஆற்றின் குறுக்கே கட்டப்பட்டுள்ளது. இங்கிருந்து துணை ஆறு ஒன்றும் செல்கிறது.

வரலாறு மற்றும் குடியேற்றங்கள்
-----------------------------

சிப்லுன் நகரம் இந்த ஆற்றின் கரையில் அமைந்துள்ளது. 2005 மகாராட்டிர வெள்ளத்தின் போது, ஆற்றில் வெள்ளம் பெருக்கெடுத்து ஓடியது. இதனால் நகரவாசிகள் பலர் இந்நகரைவிட்டு வெளியேற்றினர்.

காட்டுயிர்
----------

 

 வசிசிதி ஆற்றில் முதலை
 சிப்லூனுக்கு அருகிலுள்ள கொங்கண் இருப்பாதையிலிருந்து வசிசிதி ஆற்றின் காட்சி
இந்த ஆற்றில் பல தீவுகள் உள்ளன. சதுப்புநில முதலை இந்த ஆற்றின் நீர்நிலைகளில் வசிப்பதாக அறியப்படுகிறது.

மேலும் பார்க்கவும்
------------------

* கொங்கண் இரயில்வே
* இந்தியாவின் ஆறுகள் பட்டியல்
* மேற்குத் தொடர்ச்சி மலை

மேற்கோள்கள்
-----------

1. ↑  Da Silva, A. and Lenin, J. (2010). "Mugger Crocodile *Crocodylus palustris*, pp. 94–98 in S.C. Manolis and C. Stevenson (eds.) *Crocodiles. Status Survey and Conservation Action Plan*. 3rd edition, Crocodile Specialist Group: Darwin.
2. ↑  Hiremath, K.G.. *Recent advances in environmental science*. Discovery Publishing House, 2003. பன்னாட்டுத் தரப்புத்தக எண்:81-7141-679-9.
3. ↑  Mahar page at wii.gov.in
இமாமியா மாணவர் இயக்கத்தின் கொடி
**இமாமியா மாணவர் இயக்கம்** (Imamia Students Organization, உருது: امامیہ اسٹوڈنٹس آرگنائزیشن پاکستان) பாகிஸ்தான் நாட்டின் ஷியா பிரிவு மாணவர்களின் அமைப்பாகும். இதைச் சுருக்கமாக ஐ.எஸ்.ஓ (I.S.O) என அழைப்பர். இந்த அமைப்பு *முகம்மது அலி நக்வி* என்பவரால் 1972 ஆம் ஆண்டு மே மாதம் *லாகூர், பொறியியல் மற்றும் தொழில்நுட்பப் பல்கலைக்கழகத்தில்* (University of Engineering and Technology, Lahore.)தொடங்கப்பட்டது. 2013 ஆம் ஆண்டின் நிலவரப்படி இவ்வமைப்பு பாகிஸ்தான் முழுமைக்கும் பரவியுள்ளது. மேலும் கிராமப்புறங்கள், *ஆசாத் ஜம்மு*, *காஸ்மீர்* மற்றும் *கில்கிட் பால்டிஸ்தான்* பகுதிகளிலும் பரவியுள்ளது. இதற்கு 1200 கிளை நிலையங்கள் அமைந்துள்ளன.

நோக்கம்
-------

இந்த அமைப்பின் நோக்கம் இளம் தலைமுறையினருக்கு குரானையும், முகமது நபியின் போதனைகலையும் சொல்லிக் கொடுப்பது ஆகும். இதன் மூலம் இளம் மாணவர்கள் சமுதாயத்தில் நல்ல மனிதர்களாக உருவாகுவார்கள். மேலும் இஸ்லாம் பாகிஸ்தானுக்கான கடவுளின் கொடை என்பதைப் புரிய வைப்பதும் ஆகும்.

வெளி இணைப்புகள்
---------------

*

மேற்கோள்கள்
-----------

1. ↑
2. ↑  Imamia Students Organization பரணிடப்பட்டது 2008-03-08 at the வந்தவழி இயந்திரம். *ISOPakistan.net*. Accessed 2008-05-09.
**சிங்காய் நிலநடுக்கம்** 2010, ஏப்ரல் 14ஆம் நாள், சீனாவின் மேற்கில் சிங்காய் மாகாணத்தில் இடம்பெற்றது. 6.9 அளவு கடும் நிலநடுக்கம் தாக்கியதில் அறுநூறுக்கும் அதிகமானோர் உயிரிழந்தார். இறந்தோர் எண்ணிக்கை இன்னும் உயரலாம் என அஞ்சப்படுகிறது.

தோற்றம்
-------

சிங்காய் மாகாணத்தில் யூசு என்ற பகுதியில் அதிகாலை 0749 (2349 கிரீனிச் நேரம்) மணியளவில் இந்த நிலநடுக்கம் இடம்பெற்றது.

விளைவு
------

ஜீகு என்ற நகரமே கடுமையாகப் பாதிக்கப்பட்டுள்ளது நகரின் 80 விழுக்காடு கட்டிடங்கள் சேதமடைந்துள்ளதாகவும் நிலச்சரிவு காரணமாக பாதைகள் மூடப்பட்டுள்ளதாகவும் தெரிவிக்கப்படுகிறது. 80,000 மக்கள் வாழும் இந்நகரில் குறைந்தது 10,000 பேர் வரையில் காயமடைந்துள்ளதாக அரசு ஊடகமான சிசிடிவி அறிவித்தது. இறந்தோர் தொகை மேலும் அதிகரிக்கலாம் என அஞ்சப்படுகிறது.

மேற்கோள்கள்
-----------

1. ↑  "Magnitude 6.9 – SOUTHERN QINGHAI, CHINA". earthquake.usgs.gov. 2008-05-12. 2010-04-17 அன்று மூலம் பரணிடப்பட்டது. 2010-04-15 அன்று பார்க்கப்பட்டது.
2. ↑  "EMSC – European-Mediterranean Seismological Centre". Emsc-csem.org. 2010-04-15 அன்று பார்க்கப்பட்டது.

வெளி இணைப்புகள்
---------------

Donate to the "Yushu Earthquake Response" team பரணிடப்பட்டது 2010-04-25 at the வந்தவழி இயந்திரம்

 
விக்கிசெய்தியில்
***சீனாவின் மேற்குப் பகுதியில் நிலநடுக்கம், நூற்றுக்கணக்கானோர் உயிரிழப்பு***
தொடர்பான செய்திகள் உள்ளது.
**தென்மலை திரிபுரநாதேஸ்வரர் கோயில்** என்பது தமிழ்நாடு மாநிலத்தின் தென்காசி மாவட்டம், சிவகிரி வட்டம், வாசுதேவநல்லூர் ஊராட்சி ஒன்றியம், தென்மலை ஊராட்சியில் அமைந்த தென்மலை எனும் ஊரில், மேற்கு தொடர்ச்சி மலையடிவாரத்தில், மேற்கு நோக்கி அமைந்த ஒரு சிவன் கோயில் மற்றும் பகைவர் பயம் நீக்கும் பரிகாரத் தலமும் ஆகும். மூலவர் பெயர் திரிபுரநாதேஸ்வரர், அம்மன் பெயர் சிவபரிபூரணியம்மாள். இக்கோயில் பஞ்சபூத தலங்களில் நான்காம் தலமான *காற்று தலம்* என்று அழைக்கப்படுகிறது. சங்கரன்கோவில் மண் தலமாகவும், தருகாபுரம் நீர் தலமாகவும், தேவதானம் ஆகாய தலமாகவும், கரிவலம்வந்தநல்லூர் அக்னி தலமாகவும் போற்றப்படுகிறது. இந்த ஐந்து தலங்களையும் ஒரே நாளில் வழிபட்டு வர வாய்ப்பு உள்ளது.

பலன்
----

இத்தல இறைவனையும் இறைவியையும் வழிபட்டால் புத்திர பாக்கியம் கிடைக்கும். காளகஸ்தியைப் போலவே சர்ப்ப தோஷம் நீங்கும். எதிரிகளின் பலம் குறையும் என்கிறார்கள்.

அமைவிடம்
--------

தென்காசி மாவட்டம் சங்கரன்கோவில் - இராஜபாளையம் சாலையில் கரிவலம்வந்தநல்லூரிலிருந்து இடது புறம் திரும்பினால் ஆறு கிலோ மீட்டர் தொலைவில் தென்மலை திரிபுரநாதேஸ்வரர் கோயிலை அடையலாம். கரிவலம்வந்தநல்லூரிலிருந்தும், இராஜபாளையம் - தென்காசி சாலையில் உள்ள சிவகிரியிலிருந்தும் தென்மலைக்கு ஆட்டோ வசதி உண்டு. காலை 7 முதல் 10 மணி வரையிலும் மாலை 4 முதல் 7 மணி வரையிலும் கோயில் திறந்து இருக்கும்.

விழாக்கள்
---------

* மகா சிவராத்திரி
* பிரதோசம்
* பௌணர்மி கிரிவலம்

மேற்கோள்கள்
-----------

1. ↑  "சிவபரிபூரணியம்மாள் போக்கும் தென்மலை திரிபுரநாதேஸ்வரர் கோவில்". 2021-10-02 அன்று மூலம் பரணிடப்பட்டது. 2021-10-02 அன்று பார்க்கப்பட்டது.

வெளி இணைப்புகள்
---------------

* GeoHack - தென்மலை திரிபுரநாதேசுவரர் கோயில்

* தென்மலை திரிபுரநாத சுவாமி கோவில் சிறப்புகள்
**ஈழத்து இரத்தினம்** ஈழத்து மெல்லிசை, மற்றும் திரைப்படப் பாடலாசிரியர் ஆவார்.

இலங்கை வானொலியில் மெல்லிசைப் பாடல்கள் என்ற நிகழ்ச்சி ஆரம்பிக்கப்பட்ட 1970-71 காலப்பகுதியில் ஈழத்து இரத்தினம் எழுதிய அனேக பாடல்களே பாடப்பட்டன. இலங்கையில் உருவான அனேகமான தமிழ்த் திரைப்படங்களுக்கு பாடல்கள் எழுதிய ஈழத்து இரத்தினம் தென்னிந்தியாவின் தமிழ்த் திரைப்படத்திற்கும் பாடல் எழுதியிருக்கிறார். ஜெமினி கணேசன்,சரோஜாதேவி நடித்த எல்லாரும் இந்நாட்டு மன்னர் திரைப்படத்தில் டி. எம். சௌந்தரராஜன், ஏ. எல். ராகவன், எல். ஆர். ஈஸ்வரி குழுவினர் பாடிய தலைப்பு பாடலான *எல்லாரும் இந்நாட்டு மன்னரடா* பாடலை இவர்தான் எழுதினார். திரைப்படத்தின் பாடலாசிரியர் பெயர்ப் பட்டியலில் இவரது பெயர் எஸ். இரத்தினம் எனக் குறிப்பிடப்பட்டுள்ளது.

எழுதிய இலங்கைத் திரைப்படப்பாடல்காள்
-----------------------------------

* *ஈழத்திருநாடே என்னருமைதாயகமே* - திரைப்படம் -குத்துவிளக்கு
* *வாடைக்காற்று வீசுகின்ற காலத்திலே*- திரைப்படம் - வாடைக்காற்று

திரைக்கதை
---------

குத்துவிளக்கு திரைப்படத்தின் திரைக்கதை வசனத்தை எழுதியதோடு சகல பாடல்களையும் ஈழத்து இரத்தினம் எழுதியிருந்தார்.

வெளி இணைப்பு
------------

* யூடியூபில் எல்லோரும் இந்நாட்டு மன்னரடா - ஈழத்து இரத்தினம் எழுதிய பாடல் கேட்க
**மோகோர் குஞ்சா** (*Mohor Kunja*) (முந்தைய **குடிமக்கள் பூங்கா** ) என்பது மேற்கு வங்க மாநில தலைநகரான கொல்கத்தாவின் மைதானத்தில் உள்ள ஒரு பொது நகர்ப்புற பூங்கா ஆகும். இந்த பூங்கா கதீட்ரல் சாலையில் உள்ள விக்டோரியா மெமோரியலின் பக்கத்திலும் நந்தன் கலாச்சார மையத்திற்கு எதிரேயும் அமைந்துள்ளது. இந்த பூங்கா குடிமக்கள் பூங்காவாக முதலில் திறக்கப்பட்டது. 2007ஆம் ஆண்டில், மொகோர்-டி என்று பிரபலமாக அறியப்பட்ட இரவீந்திர சங்கீத் நிபுணர் கனிகா பந்தோபாத்யாயை கௌரவிக்கும் வகையில், கொல்கத்தா மேயரான பிகாசு ரஞ்சன் பட்டாச்சார்யாவால் மோகோர் குஞ்சா எனப் பெயர் மாற்றம் செய்யப்பட்டது. பூங்காவின் கட்டுமானச் செலவு 64 லட்சம் ரூபாய் ஆகும். பூங்கா அதன் இசை நீரூற்றுகள் மற்றும் நாத்திக அழகுக்காக அறியப்படுகிறது. இந்த பூங்கா கலாச்சார நிகழ்வுகளுக்கான திறந்தவெளி அரங்கையும் வழங்குகிறது.

மேற்கோள்கள்
-----------

1. 1 2 3  "Citizen’s Park renamed as Mohor Kunj". *Express India*. 13 October 2007.. பார்த்த நாள்: 26 May 2012.
2. 1 2 3  "KMC to take back Mohor Kunja park". *தி டைம்ஸ் ஆஃப் இந்தியா*. 30 July 2010.. பார்த்த நாள்: 26 May 2012.
**எம். பி. சிவம்** ஒரு இந்திய நாடக, திரைப்படக் கலைஞர் ஆவார். நாடக ஆசிரியராகவும், பாடலாசிரியராகவும், இசை ஆசிரியராகவும் தமிழ் நாடக, திரை உலகில் பணியாற்றியவர்.

இவரது முழுப்பெயர் மதிலகத்துவீடு பரமசிவம். கேரள மாநிலம் பாலக்காடு அருகில் *கிழக்கு யாக்கரை* என்பது இவரின் சொந்த ஊராகும்.

தாய்மொழி மலையாளம் என்றாலும் தமிழிலும் புலமை பெற்றவர். இசை ஞானமும் உள்ளவர். யதார்த்தம் பொன்னுசாமி பிள்ளையின் மதுரை பால கான சபாவில் ஆர்மோனியக் கலைஞராகப் பணியாற்றினார். அத்துடன் நாடக ஆசிரியராகவும், பாடல்கள் இயற்றுபவராகவும் திறமை பெற்றிருந்தார். நாடக நடிகர்களுக்கு இவரே பாட்டு சொல்லிக் கொடுப்பார்.

இசையமைப்பாளர் கே. வி. மகாதேவனின் உதவியாளராகப் பணியாற்றிய புகழேந்தியின் மைத்துனர் இவருக்குச் சகோதரர். புகழேந்திக்கு முறையாக இசை கற்பித்ததோடு அவரை மகாதேவனிடம் அறிமுகப்படுத்தினார்.

1953 ஆம் ஆண்டு வெளியான மதன மோகினி என்ற படத்துக்கு பாடல்கள் எழுதினார். அந்தப் படத்தில் கே. வி. மகாதேவன் மூன்று பாடல்கள் பாடியிருந்தார். அவற்றுள் *கண்ணோடு கண்ணாய் ரகசியம் பேசி* என்ற பாடல் மிகப் பிரபலமானது.

மகதல நாட்டு மேரி என்ற படத்திலும் இவர் ஐந்து பாடல்கள் எழுதினார். எஸ். ஜானகி தமிழில் பாடிய முதல் பாடல் *கண்ணுக்கு நேரே மின்னிடும் தாரை* என்ற பாடலும் பிரபலமானது. இப்பாடலை எஸ். ஜானகியோடு பி. பி. ஸ்ரீநிவாசும் இணைந்து பாடியிருந்தார்.

1954 ஆம் ஆண்டு வெளியான நல்லகாலம் திரைப்படத்துக்கு புரட்சிதாசன், வி. எஸ். ஜெகநாதன் ஆகியவர்களோடு இணைந்து வசனமும் எழுதினர்.

பாடல்கள் எழுதிய சில திரைப்படங்கள்
---------------------------------

*இது ஒரு நிறைவற்ற பட்டியல். இதை நிறைவு செய்ய நீங்கள் விக்கிபீடியாவுக்கு உதவ முடியும்.*

* குமாரி (1952)
* மதன மோகினி (1953)
* நல்லகாலம் (1954)
* நல்ல வீடு (1956)
* அலாவுதீனும் அற்புத விளக்கும் (1957)
* மகதலநாட்டு மேரி (1957)

பக்திப் பாடல்கள்
----------------

தமிழ்த் திரையுலகில் வாய்ப்புகள் குறைந்ததால் எம். பி. சிவம் கேரளத்துக்குத் திரும்பிச் சென்று விட்டார். பின்னர் பக்திப் பாடல்கள் எழுதி வந்தார்.

டி. எம். சௌந்தரராஜன் பாடிய *கந்தன் திருநீறணிந்தால்*, *முருகனைக் கூப்பிட்டு முறையிட்ட பேருக்கு*, *தித்திக்கும் தேன்பாகும்* போன்ற பாடல்கள் இவர் எழுதியவைகளே.

மேற்கோள்கள்
-----------

1. ↑  வாமனன் (2012). *திரைக் கவிஞர்கள் 2000 வரை*. கலைஞன் பதிப்பகம், 19 கண்ணதாசன் சாலை, தியாகராஜா நகர், சென்னை 600017. தொ.பே. +91 44 2434 5641. பக். 74.
2. 1 2  கோ. நீலமேகம். *திரைக்களஞ்சியம் தொகுதி - 1*. மணிவாசகர் பதிப்பகம், சென்னை 108 (☎:044 25361039). முதல் பதிப்பு டிசம்பர் 2014. பக். 74.
3. ↑  கோ. நீலமேகம். *திரைக்களஞ்சியம் தொகுதி - 1*. மணிவாசகர் பதிப்பகம், சென்னை 108 (☎:044 25361039). முதல் பதிப்பு டிசம்பர் 2014. பக். 35.
4. ↑  கோ. நீலமேகம். *திரைக்களஞ்சியம் தொகுதி - 1*. மணிவாசகர் பதிப்பகம், சென்னை 108 (☎:044 25361039). முதல் பதிப்பு டிசம்பர் 2014. பக். 57.
5. ↑  கோ. நீலமேகம். *திரைக்களஞ்சியம் தொகுதி - 1*. மணிவாசகர் பதிப்பகம், சென்னை 108 (☎:044 25361039). முதல் பதிப்பு டிசம்பர் 2014. பக். 108.
6. ↑  கோ. நீலமேகம். *திரைக்களஞ்சியம் தொகுதி - 1*. மணிவாசகர் பதிப்பகம், சென்னை 108 (☎:044 25361039). முதல் பதிப்பு டிசம்பர் 2014. பக். 121.
7. ↑  கோ. நீலமேகம். *திரைக்களஞ்சியம் தொகுதி - 1*. மணிவாசகர் பதிப்பகம், சென்னை 108 (☎:044 25361039). முதல் பதிப்பு டிசம்பர் 2014. பக். 130.
**இராச்பரியன் வனவிலங்கு சரணாலயம்** (Rajparian Wildlife Sanctuary) இந்தியாவின் சம்மு மற்றும் காசுமீரின் அனந்த்நாக் மாவட்டத்தில் உள்ள அனந்த்நாக்கு நகருக்கு அருகில் உள்ள வனத் தொகுதியின் தக்சும் பகுதியில் அமைந்துள்ள ஒரு பாதுகாக்கப்பட்ட பகுதியாகும். இது மாவட்டத் தலைமையகமான அனந்த்நாக் நகரத்திலிருந்து 42 கிமீ தொலைவிலும் சிறீநகருக்கு தெற்கில் 85 கிலோமீட்டர்கள் (53 mi) தொலைவிலும் உள்ளது. சரணாலயம் 20 சதுர கிலோமீட்டர்கள் (7.7 sq mi)  அளவுக்கு பரந்து விரிந்துள்ளது. இந்த பகுதி 1948 ஆம் ஆண்டுக்கு முன் மகாராசா காலத்தில் அருகிய மான் இனமான அங்குல் மான் காப்பகமாக பாதுகாக்கப்பட்டது. 1981 ஆம் ஆண்டில்தான் இது இராச்பரியன் வனவிலங்கு சரணாலயமாக மேம்படுத்தப்பட்டது.

தாவரங்கள் மற்றும் விலங்கினங்கள்
-------------------------------

இராச்பரியன் வனவிலங்கு சரணாலயத்தில் இருக்கும் தாவர வகைகளில் அடர்ந்த ஊசியிலையுள்ள காடுகள் மற்றும் துணை-அல்பைன் மேய்ச்சல் நிலங்களும் அடங்கும். அடர்ந்த ஊசியிலையுள்ள காடுகளில், கெய்ல் பைன், தளிர், ஃபிர், பிர்ச், தேவதாரு மற்றும் சீமைக்கருவேல மரங்கள் அதிகமாக உள்ளன.

இராச்பரியன் வனவிலங்கு சரணாலயத்தில் இமயமலைக் கருங்கரடி,  அங்குல். மற்றும் கத்தூரி மான் உள்ளிட்ட பல வகையான விலங்குகள் உள்ளன. சரணாலயத்தில் பல வகையான காட்டுப் பறவைகளும் காணப்படுகின்றன.

இடர்
----

1970 ஆம் ஆண்டில், காசுமீர் அரசாங்கம் தற்போது ஆபத்தான நிலையில் உள்ள அங்குல் மானின் 1300 எக்டேர் பிரதம குளிர்காலப் பகுதியில் செம்மறி ஆடு வளர்ப்புப் பண்ணையை உருவாக்கியது. இந்த செம்மறி ஆடு வளர்ப்பு பண்ணை இந்த பகுதியில் அங்குல் மான்களின் இயக்கத்தில் மோசமான விளைவை ஏற்படுத்தியதாக நம்பப்படுகிறது.  தவிர, உள்ளூர் அல்லாத பக்கர்வால் இன மக்களின் கால்நடைகளின் அதிகப்படியான மேய்ச்சல் காரணமாக சரணாலயம் இடர்பாட்டுக்கு உள்ளாகியுள்ளது.

மேற்கோள்கள்
-----------

1. 1 2 3 4  "HUNT FOR HANGUL" (PDF). *wti.org.in*. Wildlife Trust of India. 20 July 2013 அன்று பார்க்கப்பட்டது.
2. ↑  "WILDLIFE AREAS OF JAMMU AND KASHMIR" (PDF). J&K Forest Department. 29 October 2013 அன்று மூலம் (PDF) பரணிடப்பட்டது. 24 July 2013 அன்று பார்க்கப்பட்டது.
3. ↑  "Asiatic Black Bear - Human Conflicts around Dachigam National Park, Kashmir". *indiaenvironmentportal.org.in*. Wildlife Institute of India. July 2009. 20 July 2013 அன்று பார்க்கப்பட்டது.
**நீலவால் பஞ்சுருட்டான்** ( blue-tailed bee-eater (மீரோப்சு பிலிப்பீனசு) என்பது பஞ்சுருட்டான் குடும்பத்தைச் சேர்ந்த ஒருவகைப் ஈப்பிடிப்பான் பறவையாகும். இது தெற்கு மற்றும் தென்கிழக்காசியா முழுவதும் பரவலாக பரவியுள்ளது. இது பெரும்பாலும் குளம் குட்டை போன் நீரிநிலைகளின் கரைகளில் காணப்படும்.

விளக்கம்
--------

இப்பறவை கொண்டைக்குருவியை விடச் சற்றுப் பெரியதாக சுமார் 23–26 செ. மீ நீளம் இருக்கும். அலகு கறுப்பாகவும், விழிப்படலம் நல்ல நிவப்பாகவும், கால்கள் கறுப்பு நிறத்திலும் இருக்கும். தலை, கழுத்து, மேல் முதுகு ஆகியன பழுப்புத் தோய்ந்த தெளிவற்ற பச்சை நிறத்தில் இருக்கும். வால் மேல் இறகுகள், வால் இறக்கைகளின் வெளி வெளி விளிம்பு ஆகியன நீல நிறத்தில் இருக்கும். இதன் அலகடியில் இருந்து கண்கள் வழியே காதுகள் வரை கருப்புப்பட்டைக் கோடுகள் ஓடும். இக்கோடுகளின் மேலும் கீழும் சிறு நீலக் கோடுகள் விளிம்பு போல இருக்கும். மோவாய் மஞ்சள் தோய்ந்த வெண்மையாகவும், தொண்டை துருச் செதில் நிறத்திலும், மேல் மார்பு பசுமை தோய்ந்த பொன் நிறத்தில் இருக்கும். கீழ் மார்பும், வயிறும் பசுமை கலந்த நீலநிறம் கொண்டிருக்கும்.

நடத்தை
------

இப்பறவைகள் பச்சைப் பஞ்சிட்டானைப் போன்ற பழக்க வழக்கங்களைக் கொண்டவை என்றாலும் அதனைப் போல வறண்ட காடுகளை இது விரும்புவதில்லை. நீர் வளம் மிகுந்த பகுதிகளிலேயே கூட்டமாக திரியக்காணலாம். இவை கூட்டமாக ஆற்றங்கரைத் திட்டுகளில் நீண்ட வங்கு குடைந்து அதில் நான்கு அல்லது ஏழு வரையிலான வெள்ளை முட்டைகளை இடும். இவை உருவாக்கும் வாங்கு இரண்டு மீட்டர் வரையும் நீளக்கூடும். ஆண் பெண் என இருபறவைகளும் முட்டைகளை பராமரிக்கின்றன.

காட்சியகம்
----------

* பவய் ஏரி, இந்தியாபவய் ஏரி, இந்தியா
* பூந்தல தேசிய வனம், இலங்கை பூந்தல தேசிய வனம், இலங்கை
* யால தேசிய வனம், இலங்கையால தேசிய வனம், இலங்கை
* நீலவால் பஞ்சுருட்டானின் இடப்பெயர்வுநீலவால் பஞ்சுருட்டானின் இடப்பெயர்வு

மேற்கோள்கள்
-----------

1. ↑  BirdLife International (2016). "*Merops philippinus*". *IUCN Red List of Threatened Species* **2016**: e.T22683750A92998513. doi:10.2305/IUCN.UK.2016-3.RLTS.T22683750A92998513.en.. பார்த்த நாள்: 12 November 2021.
2. ↑   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 302-303.

வெளி இணைப்புகள்
---------------

* 

* பொதுவகத்தில் Merops philippinus தொடர்பாக ஊடகக் கோப்புகள் உள்ளன.
* விக்கியினங்களில் Merops philippinus பற்றிய தரவுகள்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q31884
* விக்கியினங்கள்: Merops philippinus
* ADW: Merops\_philippinus
* ARKive: merops-philippinus
* Avibase: 809951F0A4498585
* BirdLife: 22683750
* ஈபேர்டு: btbeat1
* GBIF: 2475452
* iNaturalist: 2212
* IRMNG: 10880738
* ITIS: 554659
* IUCN: 22683750
* NBN: NHMSYS0021109714
* என்.சி.பி.ஐ: 457331
* Xeno-canto: Merops-philippinus

 |
**அஜ்மீர்** (*Ajmer*) என்பது மத்திய இராசத்தானிலுள்ள ஒரு வரலாற்றுப் பகுதியாகும் இது 11-12 ஆம் நூற்றாண்டுகளில் பிருத்விராஜ் சௌகானின் ஆட்சியின் போது சாகாம்பரி சௌகான்களின் இராச்சியத்தின் மையப் பகுதியாக இருந்தது..

இப்பகுதி இன்றைய அஜ்மீர் மாவட்டத்தை உள்ளடக்கியுள்ளது. மேற்கில் மார்வார், வடகிழக்கில் துந்தர், தென்கிழக்கில் அதோதி மற்றும் தெற்கில் மேவார் பகுதிகளால் எல்லைகளாக உள்ளது.

அஜ்மீர் மாகாணம்
---------------

முகலாய ஏகாதிபத்திய ஆட்சியின் கீழ், அஜ்மீர் ஒரு மத்திய சுபா (உயர்மட்ட மாகாணம்), தோராயமாக தற்போதைய இராசத்தானின் பெரும்பகுதி, அக்பரால் உருவாக்கப்பட்ட பன்னிரண்டு அசல் மாகாணங்களில் ஒன்றாகும். ( தில்லி (பின்னர் ஷாஜஹான்பாத்), ஆக்ரா (பின்னர் அக்பராபாத்), மால்வா, குசராத்து (சிந்து) மற்றும் முல்தான் சுபாக்கள்).

1818 ஆம் ஆண்டில், குவாலியர் மாநிலத்தின் மகாராஜாவான தௌலத்ராவ் சிந்தியா, அஜ்மீரை ஆங்கிலேயரிடம் ஒப்படைத்தார். மேலும் அது வடமேற்கு மாகாணங்களுக்கு மாற்றப்படும் வரை 1836 வரை பிரித்தானிய இந்தியாவின் வங்காள மாகாணத்தின் ஒரு பகுதியாக இருந்தது. 1 ஏப்ரல் 1871 அன்று புதிய அஜ்மீர்-மேர்வாரா மாகாணம் (அஜ்மீர்-மேர்வாரா-கெக்ரி என்றும் அழைக்கப்படுகிறது) உருவாக்கப்பட்டது. இந்நிலை 15 ஆகஸ்ட் 1947 வரை தொடர்ந்தது. இந்தியப் பிரிவினைக்குப் பிறகு இங்கிருந்து ஆங்கிலேயர்கள் வெளியேறினர். மேலும் அஜ்மீர்-மேர்வாரா இந்திய மேலாட்சி அரசுக்கு வழங்கப்பட்டது.

அஜ்மீர் மாநிலம்
---------------

1950 ஆம் ஆண்டில், அஜ்மீர் மாநிலம் "பகுதி சி" மாநிலமாக மாறியது. இது இந்தியக் குடியரசுத் தலைவரால் நியமிக்கப்பட்ட தலைமை ஆணையரால் நிர்வகிக்கப்பட்டது. ஒரு குறிப்பிடத்தக்க காங்கிரசு தலைவரான ஹரிபாவ் உபாத்யாயா அஜ்மீர் மாநிலத்தின் முதல்வராக 24 மார்ச் 1952 முதல் 31 அக்டோபர் 1956 வரை இருந்தார்.

அஜ்மீர் மாநிலம் 1 நவம்பர் 1956 அன்று மாநில மறுசீரமைப்புச் சட்டம் (1956) ஃபாசல் அலி ஆணையத்தின் பரிந்துரைகளை ஏற்றுக்கொண்டதைத் தொடர்ந்து இராசத்தான் மாநிலத்துடன் இணைக்கப்பட்டது. முந்தைய ஜெய்ப்பூர் மாவட்டத்தின் கிஷன்கர் துணைப்பிரிவு அஜ்மீர் மாவட்டத்தை உருவாக்க அதனுடன் சேர்க்கப்பட்டது.

இதனையும் காண்க
--------------

* பிருத்திவிராச் சௌகான்
* கோரின் முகம்மது

குறிப்புகள்
-----------

1. ↑   Tara Boland-Crewe, David Lea, *The Territories and States of India* (Routledge, 2003), p. 213
2. ↑  Sharma, Nidhi (2000). *Transition from Feudalism to Democracy*, Jaipur: Aalekh Publishers, ISBN 978-81-87359-06-7, pp. 197–201,205–6
**பிரியம்வதா நடராஜன்** (பிரியா நடராஜன், *Priyamvatha Natarajan*), வானியற்பியலாளரும் அண்டவியலாளரும் ஆவார். யேல் பல்கலைக்கழகத்தின் வானியற்பியல் பேராசிரியராகப் பணியாற்றி வருகிறார்.

வாழ்க்கைக் குறிப்பு
-------------------

பிரியம்வதா என்ற இயற்பெயரைக் கொண்ட பிரியா தில்லியில் பிறந்து வளர்ந்தவர். இவரது தந்தையார் வெங்கடேச நடராஜன் ஒரு பொறியாளர். தாயார் லலிதா ஒரு சமூகவியல் பட்டதாரி. இரு சகோதரருடன் பிறந்த பிரியா எல்லாருக்கும் மூத்தவர். தில்லியில் இயற்பியலில் 
இளம் அறிவியல் பட்டம் பெற்று இயற்பியல், கணிதம் ஆகிய துறைகளை விரும்பி மேற்படிப்புக்கு மாசாச்சூசெட்சு தொழில்நுட்பக் கல்வி நிலையத்தில் இணைந்தார். பிறகு கோட்பாடு வானியற்பியலில் (*Theoretical Astrophysics*) முனைவர் பட்டம் பெற இங்கிலாந்து கேம்பிரிட்ஜ் பல்கலைக்கழகத்திலும், டிரினிட்டி கல்லூரியிலும் (1997 முதல் 2003 வரை) முனைவர் சர் மார்ட்டின் ரீசு மேற்பார்வையில் பயின்றார்.

இவரது விருப்பப் பிரிவுகள் அண்டவியல் (Cosmology), ஈர்ப்பாற்றல் வில்லையாக்கம் (Gravitational Lensing), கருந்துளை இயற்பியல் (Black Hole Physics) என்பனவாகும். இவர் தன்னுடைய ஆய்வுக் கட்டுரைக்கு "அண்டத்தில் கரும்பொருண்மம் , கருந்துளைகள் தோற்றம், படிமலர்ச்சி, ஸ்டீவன் ஹாக்கிங்கின் புடவிப் புனைவு ஒன்றில் வரும் கரும்பொருண்ம குறுணைகள் (*Granularity of Dark Matter*) ஆகியவை குறித்து ஆராய்ந்தார். இவர் முனைவர் ஆய்வுப் பயிற்சி முடிவதற்குள் டிரினிட்டி கல்லூரி ஐசாக் நியூட்டன் மாணவத் தகைமை ஆராய்ச்சி - வானியற்பியல் ஆய்வுநல்கையைப் பெற்றார்.

இப்போது யேல் பல்கலைக்கழகத்தின் வானியற்பியல் பேராசிரியராகப் பணியாற்றி வருகிறார். அதற்கு முன்னர் கனடாவில் டொரான்டோவில் கோட்பாட்டு வானியற்பியலுக்கான கனடியக் கல்விக்கழகத்தில் (Canadian Institute for Theoretical Astrophysics, Toronto) சில மாதங்கள் முனைவர் முன்னோடிப் பயிற்சி பெற்றார். இதற்கிடையில் ஆர்வார்டு இராட்கிளிப் உயராய்வு நிறுவனத்தில் ஓர் ஆய்வாளராகவும் பணியாற்றுகிறார். அத்துடன் டென்மார்க்கில் உள்ள கோப்பனேகன் பல்கலைக்கழக்த்தின் நீல்சு போர் கருமை அண்டவியல் மையத்தில் இணை ஆய்வாளராக இருந்து வருகிறார்.

பிரியா நடராஜன் தனது வானியற்பியல் ஆய்வுகளை ஆராய்ச்சி இதழ்களில் அடிக்கடி எழுதியும், மேடைகளில் உரையாற்றியும், கருத்தரங்குகளை ஏற்படுத்தி விவாதித்தும் பங்கெடுத்து வருகிறார். இவரது ஆய்வுக் கட்டுரைகள் சயன்ஸ், டிஸ்கவர் இதழ், இயற்கை, வெளிநாட்டு இந்தியா வார இதழ், ஹானலூலூ டைம்ஸ், டச் பாப்புளர் சையன்ஸ், ஹார்டேர்டு காஸெட், யேல் தினத் தகவல் ஆகியவற்றில் வெளி வந்துள்ளன. இவருக்கு 2010-2011 ஆம் ஆண்டுக்கான கூகன்ஹைம் ஆய்வுநல்கை விருது கிடைத்துள்ளது.

மேற்கோள்கள்
-----------

1. ↑  "John Simon Guggenheim Memorial Foundation". 2015-04-02 அன்று மூலம் பரணிடப்பட்டது. 2010-09-03 அன்று பார்க்கப்பட்டது.

வெளி இணைப்புகள்
---------------

* Guggenheim Fellows webpage பரணிடப்பட்டது 2011-06-28 at the வந்தவழி இயந்திரம்
* Radcliffe Fellows webpage பரணிடப்பட்டது 2010-11-27 at the வந்தவழி இயந்திரம்
* Best NASA Photographs of 2010 from the *New Yorker*
* பிரியம்வதா நடராசனின் வலைத்தளம் பரணிடப்பட்டது 2010-08-22 at the வந்தவழி இயந்திரம்
* இந்தியாவின் முதல் தமிழ்ப்பெண் அறிவியலாளர், சி. ஜெயபாரதன்
* பால்வெளி ஈர்ப்புவில்லையாக்க நோக்கீட்டு முறையில் கருப்பு ஆற்றல் பொருண்மை ஆய்வு, சி. ஜெயபாரதன்
**நாகபூசணம்** (Nagabhushanam ) (1922 - 5 மே 1995) தெலுங்குத் திரையுலகின் நகைச்சுவை நடிகரும், குணச்சித்திர நடிகருமாவார். தத்தினேனி பிரகாஷ் ராவ் இயக்கிய *பலேதூரு* (1951) இவரது முதல் படமாகும்.. 1950களிலிருந்து 1980கள் வரை சுமார் 395 படங்களில் நடித்திருந்தார்.

1954ஆம் ஆண்டு வெளிவந்த தமிழ்த் திரைப்படமான ரத்தக்கண்ணீர் படத்தின் தெலுங்கு பதிப்பான *ரத்த கண்ணீரு*வில் *ரத்தகண்ணீரு நாகபூசணம்* என்ற வேடத்தில் நடித்து பிரபலமானார். இவர் இப்படத்தை தயாரித்தும் இருந்தார். வேமவரபு கவுதம் குமாருடன் இணைந்து நடித்திருந்தார். இவர், 2,000 க்கும் மேற்பட்ட நாடக நிகழ்ச்சிகளை வழங்கினார். வேமவரபு கவுதம் குமாருடன் ஐதராபாத்தில் 100க்கும் மேற்பட்ட மேடை நிகழ்ச்சிகளை வழங்கினார்.

சுந்தரம் பாலச்சந்தர் இயக்கிய எதி நிஜம் (1956) திரைப்படத்தில் கதாநாயகனாக நடித்தார். இது தமிழுக்கும் மொழிமாற்றம் செய்யப்பட்டது. இத்தாலியத் திரைப்படமான *புசிட்டர்* என்ற படத்தின் கதையைத் தழுவி இத்திரைப்படம் உருவாக்கப்பட்டிருந்தது. இப்படத்தை, கண்டசாலா கிருட்டிணமூர்த்தி தயாரித்திருந்தார்.

இவர், *நாடகலா ராயுடு*, *ஓகே குடும்பம்* உள்ளிட்ட ஒரு சில படங்களைத் தயாரித்தார்.

சொந்த வாழ்க்கை
--------------

நாகபூசணம் ஆந்திராவின் பிரகாசம் மாவட்டம், கோண்டபி மண்டலம், அனகர்லாபுடி கிராமத்தில் பிறந்தார். இவருக்கு மூன்று மகன்களும், இரண்டு மகள்களும் என ஐந்து குழந்தைகள் இருக்கின்றர். இவர்கள் யாரும் திரைத்துறையில் இல்லை

இறப்பு
------

நாகபூசணம் 5 மே 1995 இல் இறந்தார். .

மேற்கோள்கள்
-----------

1. ↑  "Important people of Nellore- Nagabhushanam". Archived from the original on 11 April 2013. .
2. ↑  "Nagabhushanam biography at Early Tollywood.com". .
3. ↑   *சாதனைகள் படைத்த தமிழ் திரைப்பட வரலாறு*. சென்னை: சிவகாமி பதிப்பகம். 23 அக்டோபர் 2004. Archived from the original on 2017-08-26.. பார்த்த நாள்: 2021-02-11.
4. 1 2  Edi Nijam in Naati 101 Chitralu, S. V. Rama Rao, Kinnera Publications, Hyderabad, 2006; pp: 134-5.

வெளி இணைப்புகள்
---------------

* ஐ.எம்.டி.பி இணையத்தளத்தில் நாகபூசணம்
**மஞ்சள்பிடரி சின்ன மரங்கொத்தி** (**Lesser Yellow Nape**) என்பது மரங்கொத்தி வகைகளுள் ஒன்றாகும். பொதுவாக இவை வெப்பமண்டல மற்றும் மிதவெப்பமண்டல ஆசியாவில் முதன்மையாக இந்தியத் துணைக்கண்டம் மற்றும் தென்கிழக்காசியா பகுதிகளில் இனப்பெருக்கம் செய்து வாழ்கிறது. மேலும் இந்தியா, இலங்கை, நேபாளம், பூட்டான், மியான்மார், தென் சீனா, தாய்லாந்து, கம்போடியா, சிங்கப்பூர், வியட்நாம், இந்தோனிசியா, புருனே போன்ற நாடுகளில் காணப்படுகிறது.

பெண் *மஞ்சள்பிடரி சின்ன மரங்கொத்தி*

உடலமைப்பு
---------

இந்த மரங்கொத்தியின் நீளம் சுமார் 27 செ.மீ. வரை இருக்கும். மஞ்சள் தோய்ந்த பச்சை நிற உடலும் இறகுகளும் கொண்ட இதன் வால் பழுப்புத் தோய்ந்த கருப்பாக இருக்கும். மார்பானது ஆலிவ் பழுப்பு நிறத்திலும், வயிறும் வாலடியும் வெண்மையும் பழுப்புமான பட்டைகளைக் கொண்டது.

காணப்படும் பகுதிகள், உணவு
-------------------------

மேற்கு, கிழக்குத் தொடர்ச்சி மலைசார்ந்த பகுதிகளில் தேக்குக் காடுகளிலும் இலையுதிர் காடுகளிலும் காபி, ரப்பர் தோட்டங்களிலும் காணலாம். பிற மரங்கொத்திகளோடும், கரிச்சான், மின்சிட்டுகள், ஈப்பிடிப்பான், சிலம்பன்கள் ஆகியவற்றோடு சேர்ந்து இரை தேடும். எறும்புகளும் கறையான்களுமே இதன் முக்கிய உணவு; பழங்களையும் அவ்வப்போது தின்னும். '*சேங்* என சோகங்கலந்த குரலில் அரைவினாடி முதல் ஒரு வினாடி வரை நீள ஒலிக்கும், மரத்தில் உளியை ஒத்ததான அலகால் தட்டித் தொடர்ந்து ஒலி எழுப்பவும். பறக்கும்போது குரலொலி எழுப்புவதில்லை.

இனப்பெருக்கம்
-------------

ஜனவரி முதல் மே வரையான பருவத்தில் காட்டு மரங்களில் வங்கு குடைந்து 2 முட்டைகள் இடும்.

துணையினங்கள்
------------

* *குளோரபசு* - இமயமலை
* *குளோரிகேசுடர்* - தீபகற்ப பகுதிகளில்
* *வெல்சி* - இலங்கை.

உத்தர்காண்ட் இந்தியா

மேற்கோள்கள்
-----------



1. ↑  BirdLife International (2016). "*Picus chlorolophus*". *IUCN Red List of Threatened Species* **2016**: e.T22681431A92906492. doi:10.2305/IUCN.UK.2016-3.RLTS.T22681431A92906492.en.. பார்த்த நாள்: 11 November 2021.
2. ↑  **தமிழ்நாட்டுப் பறவைகள்** **முனைவர் க.ரத்னம்**-**மெய்யப்பன் பதிப்பகம்** *பக்கம் எண்*:97
**ஆசிய மற்றும் பசிபிக் தேங்காய் சமூகம்** (*Asian and Pacific Coconut Community*) என்பது தேங்காய் உற்பத்தி செய்யும் ஆசியா பசிபிக் நாடுகளில் உள்ள அரசுகளுக்கு இடையேயான சர்வதேச நிறுவனமாகும். ஆசிய பசிபிக் தென்னை சமூகம் நோக்கம் "தென்னை மரத் தொழில்துறையின் அனைத்து செயல்பாடுகளையும் மேம்படுத்துதல், ஒருங்கிணைத்தல் மற்றும் ஒத்திசைத்தல்" ஆகும்.

1968ஆம் ஆண்டு திசம்பர் 12ஆம் தேதி பேங்காக்கில், ஆசியத் தென்னை சமூகத்தை நிறுவுவதற்கான ஒப்பந்தம் இந்தியா, இந்தோனேசியா மற்றும் பிலிப்பீன்சு ஆகிய நாடுகளால் கையெழுத்திடப்பட்டது. இந்த ஒப்பந்தம் இந்த நாடுகளினால் அங்கீகரிக்கப்பட்ட பிறகு, ஆசியத் தென்னை சமூகம் 9 செப்டம்பர் 1969 அன்று ஜகார்த்தாவை தலைமையிடமாகக் கொண்டு நடைமுறைக்கு வந்தது. ஆசியாவிற்கு வெளியே உள்ள நாடுகள் இந்த அமைப்பில் சேர்ந்த போது, இதன் பெயர் "ஆசிய பசிபிக் தென்னை சமூகம்" என மாற்றப்பட்டது.

ஆசிய பசிபிக் தென்னை சமூகத்தின் உறுப்பு நாடுகள் உலகின் தேங்காய் உற்பத்தி மற்றும் தேங்காய் ஏற்றுமதியில் 90 சதவீதத்திற்கும் அதிகமான பங்கைக் கொண்டுள்ளன. ஆசிய பசிபிக் தென்னை சமூகத்தின் உறுப்பு நாடுகள் மற்றும் இணைந்த தேதிகள் பின்வருமாறு (நட்சத்திரம் அடையாளம் 1968 ஒப்பந்தத்தை அங்கீகரித்தது என்பதைக் குறிக்கிறது):

* பிஜி
* இந்தியா\* (1969)
* இந்தோனேசியா\* (1969)
* ஜமேக்கா\* (2011, இணை உறுப்பினர்r)
* கென்யா (இணை உறுப்பினர்)
* கிரிபட்டி\* (2004)
* மலேசியா\* (1972)
* மார்சல் தீவுகள்\* (2004)
* மைக்குரோனீசியக் கூட்டு நாடுகள்\* (2004)
* பப்புவா நியூ கினி\* (1976)
* பிலிப்பீன்சு\* (1969)
* சமோவா\* (1972)
* சொலமன் தீவுகள்
* இலங்கை\* (1969)
* தாய்லாந்து (1972)
* தொங்கா
* வனுவாட்டு
* வியட்நாம்\* (2004)

நிர்வாக இயக்குநர்கள்
--------------------

1. திரு. ஜி. பி. ரேயசு (1969–85)
2. திரு. பி. ஜி. புஞ்சிகோவா (1985–2000)
3. திரு. நோர்பெர்டோ போசெட்டா (2000–01)
4. முனைவர் பி. ரெத்தினம் (2002–05)
5. திரு. ரோமுலோ என். அரன்கான், இளையோர் (2006–13)
6. திரு. உரோன் என். சாலும் (2013–)

மேற்கோள்கள்
-----------

1. ↑  Asian and Pacific Coconut Community: About Us பரணிடப்பட்டது நவம்பர் 16, 2018 at the வந்தவழி இயந்திரம்.

வெளி இணைப்புகள்
---------------

* ஆசிய மற்றும் பசிபிக் தேங்காய் சமூகம் : அதிகாரப்பூர்வ இணையதளம்.
* 1968 ஒப்பந்தத்தின் ஒப்புதல்கள் .
**தஞ்சாவூர் வடக்கு அலங்கம் பாலதண்டாயுதபாணிசுவாமி கோயில்** தஞ்சாவூர் நகரில் வடக்கு அலங்கம் பகுதியில் உள்ள முருகன் கோயிலாகும.

மூலவர்
------

இங்குள்ள மூலவர் பாலதண்டாயுதபாணி என்றழைக்கப்படுகிறார்.

சிறப்பு
-------

இந்தக் கோயில் மன்னர் சரபோஜி காலத்தில் கட்டப்பட்டதாகும். இப் பகுதியை ஆட்சி செய்த மன்னர்கள் அடிக்கடி பழனியிலுள்ள முருகன் கோயிலுக்குச் சென்று வந்துள்ளனர். அப்படி சென்று வர பல நாட்கள் ஆனதால், அங்கிருப்பது போல இங்கும் ஒரு கோயிலை அமைக்க முடிவு செய்தனர். முருகன் கனவில் வந்து சொன்னதை அடுத்து, பழனி மலையின் அடிவாரத்தில் இருந்து ஒரு முருகன் சிலையை இங்கு கொண்டு வந்து அமைத்துள்ளார்கள்.

தஞ்சாவூர் அறுபடை வீடு
---------------------

தஞ்சாவூரில் உள்ள அறுபடைவீடுகளாக மேல அலங்கம் முருகன் கோயில் (திருப்பரங்குன்றம்), வடக்கு அலங்கம் முருகன் கோயில் (பழமுதிர்சோலை), குறிச்சித் தெரு முருகன் கோயில் (திருத்தணி), ஆட்டுமந்தை அஞ்சல்காரத்தெரு முருகன் கோயில் (சுவாமிமலை), சின்ன அரிசிக்காரத் தெரு முருகன் கோயில் (பழனி), பூக்காரத்தெரு முருகன் கோயில் (திருச்செந்தூர்) ஆகியவற்றைக் கூறுகின்றனர். சுமார் 40 வருடங்களாக இப்பகுதியிலுள்ள முருக பக்தர்கள் ஒரே நாளில் இந்த அனைத்து முருகன் கோயில்களுக்கும் பாத யாத்திரையாகச் சென்று வருகின்றனர்.

மேற்கோள்கள்
-----------

1. 1 2  தஞ்சையில் ஆறுபடை வீடு பாதயாத்திரை வழிபாடு, மாலை மலர், 13 ஆகஸ்டு 2017
2. ↑  தஞ்சையில் முருகனுக்கு ஆறுபடை வீடு இருக்கு தெரியுமா? நியூஸ்18 தமிழ், 27 பிப்ரவரி 2023
சென்னை தக்கர் பாபா பள்ளியில் உள்ள 'அப்பா டக்கர்' சிலை
**தக்கர் பாபா வித்யாலயா** (Thakkar Bapa Vidyalaya) என்பது தமிழ்நாட்டின், சென்னை, தியாகராய நகர், வெங்கட்நாராயணா சாலைதி நகரில் உள்ள தொழில் பயிற்சி மையமாகும்.

காந்தியடிகள் தொடங்கிய அரிசன் சேவா சங்கத்தின் ஒரு பிரிவாக இந்த தொழிற்பயிற்சி மையம் 1933 சென்னை கோடம்பாக்கத்தில் தொடங்கப்பட்டது. ஒடுக்கப்பட்ட மக்களின் வாழ்வில் முன்னேற்றத்தை ஏற்படுத்த வேண்டுமானால் அவர்களுக்குச் சில திறன்களைக் கற்றுக்கொடுப்பது அவசியம் என்பதற்காக இது உருவாக்கப்பட்டது. ஹரிஜன் சேவா சங்கத்தின் முதல் பொதுச் செயலாளராகவும் பொறியாளராகவும் இருந்த தக்கர் பாபாவின் சேவைகளைக் கவுரவிக்கும் வகையில், 1946-ல் தற்போது இருக்கும் இடத்துக்கு ‘தக்கர் பாபா வித்யாலயா’ என்று காந்தியடிகள் பெயர் சூட்டினார். 

இந்த வளாகம் நாலரை ஏக்கர் பரப்பளவில் எளிமையான கட்டிடங்களுடன் அமைதி சூழ்ந்திருக்கும் நிலையில் உள்ளது. இந்த மையத்தில் எலெக்டிரிசியன், ஃபிட்டர், வயர்மேன், ரெஃப்ரிஜிரேஷன் மெக்கானிக் அண்ட் ஏர்கண்டிஷனிங், கார்ப்பெண்டரி அண்ட் உட்வொர்க்கிங், வெல்டிங், டெய்லரிங் ஆகிய பயிற்சிகள் செயல்வழிக் கல்விக்கு முக்கியத்துவம் கொடுத்து அளிக்கப்படுகின்றன. இந்தப் பயிற்சிகளில் பெரும்பாலானவற்றுக்குத் தேசிய, மாநிலத் தரச்சான்றிதழ்கள் அளிக்கப்படுகின்றன. இங்கு பயிற்சிக்கு மாதம் 500 ரூபாய் கட்டணம் வசூலிக்கப்படுகிறது. வெல்டிங், டெய்லரிங் படிப்புக்குக் கல்வித் தகுதி எதுவும் அவசியம் இல்லை. பயிற்சி முடித்த மாணவர்கள் வளாகத் தேர்வு மூலம் வேலைவாய்ப்பு பெறுகின்றனர்.

மேற்கோள்கள்
-----------

1. ↑  "Thakkar Bapa Vidyalaya: A campus built on industry".. 15 ஆகத்து 2017 அன்று பார்க்கப்பட்டது. External link in `|publisher=` (உதவி)
2. ↑  "காந்தியின் கனவு நனவாகும் வளாகம்". *கட்டுரை*. தி இந்து. 15 ஆகத்து 2017. 15 ஆகத்து 2017 அன்று பார்க்கப்பட்டது.
**உலூனா 12 (E - 6LF series)** *(Luna 12 (E-6LF series))* என்பது லூனா திட்டத்தின் ஆளில்லா விண்வெளி பயணமாகும்.

கண்ணோட்டம்
----------

உலூனா 12 புவியைச் சுற்றி வரும் வட்டணையில் இருந்து நிலாவை நோக்கி ஏவப்பட்டது. இது 1966, அக்டோபர் 25 அன்று நிலா வட்டணையை அடைந்தது. நிலா மேற்பரப்பின் புகைப்படங்களைப் பெற்று அனுப்பும் தொலைக்காட்சி அமைப்பு இந்த விண்கலத்தில் பொருத்தப்பட்டிருந்தது. இந்த புகைப்படங்களில் 1100 அலகீட்டு வரிகள் இருந்தன. இதன் பெருமப் பிரிதிறன் 14.9 - 19.8 மீ. நிலா மேற்பரப்பின் படங்கள் 1966, அக்டோபர் 27அன்று திருப்பி அனுப்பப்பட்டன. புகைப்படங்களின் எண்ணிக்கை தெரியவில்லை. உலூனா 12 இலிருந்து வானொலி ஒலிபரப்பு 1967, ஜனவரி 19 அன்று 602 நிலா வட்டணைகள், 302 ஒலிபரப்புகளுக்குப் பிறகு நிறுத்தப்பட்டது.

உலூனா 11 சாதிக்கத் தவறிய பணியை முடிக்க உலூனா 12 ஏவப்பட்டது. நிலா வட்டணையில் இருந்து நிலா மேற்பரப்பின் உயர் பிரிதிறன் கொண்ட புகைப்படங்களை எடுக்கவும். உலூனா 12 1966, அக்டோபர் 25 அன்று நிலாவை அடைந்து 133 x 1,200 கிலோமீட்டர் வட்டணையில் நுழைந்தது. சோவியத் இதழ் அக்டோபர் 29 அன்று மேற்பரப்பில் எடுக்கப்பட்ட முதல் மழைக் கடல் மற்றும் அரிசுட்டார்க்கசு பள்ளத்தைக் காட்டும் படங்களை வெளியிட்டது. இவற்றின் பிரிதிறன் 15 முதல் 20 மீட்டர் வரை இருந்தது. படங்கள் தானாகவே துலக்கி, அலகிட்டு, உலர்த்தப்பட்டு புவிக்கு அனுப்பப்பட்டது. மேலும் அதற்குப் பிரகு படங்கள் எதுவும் வெளியிடப்படவில்லை. அதன் முக்கிய காட்சியாக்கப் பணியை முடித்த பிறகு , உலூனா 12 அதன் அறிவியல் பணியை வெற்றிகரமாக நிறைவேற்றுவதற்காக தற்சுழற்சி நிலைப்புடைய உருள்வில் இயக்கப்பட்டது.

உலூனா 12 என்பது முதல் சோவியத் ஆய்லமாகும் ஆகும் , அங்கு ஜோதிரெல் வங்கி ஆய்வகத்தால் அதன் குறிகைகள் குறுக்கிடப்படுவதைத் தடுக்க வேண்டுமென்றே நடவடிக்கைகள் எடுக்கப்பட்டன. ஆய்வு ஆய்வகத்தின் பார்வையில் இருந்தபோது , அது அதன் குறிகைகளை இரண்டு வெவ்வேறு அலைவெண்களுக்கு இடையில் மாற்றத் தொடங்கியது. இதை ஜோதிரெல் வங்கியால் பின்பற்ற முடியவில்லை.

மரபும் தகைமையும்
----------------

ஜனவரி 21,1967 அன்று சோவியத் செய்தி நிறுவனமான தாசு அமைப்பு , உலூனா 12 தரை நிலையங்களுடனான தொடர்பை முறித்துக் கொள்வதற்கான தனது பணியை முடித்துவிட்டதாக அறிவித்தது.

மேற்கோள்கள்
-----------

1. ↑  Siddiqi, Asif (2018). *Beyond Earth: A Chronicle of Deep Space Exploration, 1958–2016* (second ). NASA History Program Office. .
2. ↑  Siddiqi, Asif (2018). *Beyond Earth: A Chronicle of Deep Space Exploration, 1958–2016* (second ). NASA History Program Office. .
3. 1 2   *Lunar Exploration Human Pioneers and Robot Surveyors*.
4. ↑  "Aeronautics and Astronautics, 1967". NASA. p. 25. .

{

வெளி இணைப்புகள்
---------------

* ஜார்யா - உலூனா திட்ட காலநிரல்
**சீக்கிய அருங்காட்சியகம்** (*Sikh Museum*) இந்தியாவின் பஞ்சாப் மாநிலம் மொகாலி அருகே உள்ள பலோங்கி கிராமத்தில் அமைந்துள்ளது. இந்த அருங்காட்சியகத்தில் பல்வேறு சீக்கிய வீரர்கள் மற்றும் சீக்கிய சுதந்திரப் போராட்ட வீரர்களின் சிற்பங்கள் காட்சிப்படுத்தப்பட்டுள்ளன. சீக்கிய அஜய்புகர் அருங்காட்சியகம் என்ற பெயராலும் இது அழைக்கப்படுகிறது.

பஞ்சாப் சிறைகள், சுற்றுலா மற்றும் கலாச்சார விவகாரங்களுக்கான அமைச்சர் இரா சிங் கேப்ரியாவால் சீக்கிய அருங்காட்சியகம் திறந்து வைக்கப்பட்டது.

படக்காட்சியகம்
--------------

முன்னதாக, இந்த அருங்காட்சியகம் இலண்டன்-எசுஏஎசு நகர் சாலையில் உள்ள இலக்கன்பூர் தடுப்புச்சுவரில் இயங்கி வந்தது. படக்காட்சியகத்தில் உள்ள படம் அதன் பழைய இடத்தில் எடுக்கப்பட்ட படங்களைக் காட்டுகிறது.

* சீக்கிய அருங்காட்சியகத்தில் பாய் பச்சிட்டர் சிங் சிலைசீக்கிய அருங்காட்சியகத்தில் பாய் பச்சிட்டர் சிங் சிலை
* சீக்கிய அருங்காட்சியகத்தில் பாய் தாரு சிங்கின் சிலைசீக்கிய அருங்காட்சியகத்தில் பாய் தாரு சிங்கின் சிலை
* பாய் மதி தாசின் சிலைபாய் மதி தாசின் சிலை

மேலும் காண்க
------------

* சீக்கிய வரலாறு
* சீக்கியக் கலையும் பண்பாடும்

மேற்கோள்கள்
-----------

1. ↑  Sikh museum opens in Balongi.*இந்தியன் எக்சுபிரசு*.Jan 9, 2010
2. ↑  Punjab Human Rights Organisation (1988). *Punjab bulldozed: a report to the world : Operation Black Thunder II.*. Punjab Human Rights Organisation. .
3. ↑  Punjab jails to be modernized: Gabria.*தி டைம்ஸ் ஆஃப் இந்தியா*.Jan 8, 2010
**சிவசக்தி புள்ளி** (*Shivshakti Point*) நிலவில் சந்திரயான்-3 தரையிறங்கிய இடத்திற்கு 'சிவசக்தி புள்ளி' என்று பெயரிடப்பட்டுள்ளது. இந்தியாவின் சந்திரயான் 3 விண்கலத்தின் விக்ரம் தரையிறங்கி வெற்றிகரமாகத் தரையிறங்கிய நிலாவின் தென் துருவத்தில் 69.367621°தெற்கு 32.348126°கிழக்கு என்ற ஆயத்தொகுதிகளில் இப்புள்ளி உள்ளது.

சந்திராயனின் விக்ரம் தரையிறங்கி நிலவில் தென் துருவத்தில் தரையிறங்கும் நிகழ்வின் போது தென் ஆப்பிரிக்காவில் பிரிக்சு மாநாட்டில் இருந்த இந்திய பிரதமர் நரேந்திர மோடி நாடு திரும்பியவுடன் பெங்களுரில் இசுரோவிற்கு வருகை தந்தார். பெங்களுருவிலுள்ள இசுரோ தொலையளவியல் கண்காணிப்பு மற்றும் கட்டளை வலைப்பிணையத் தலைமையகத்தில் 2023 ஆம் ஆண்டு ஆகத்து மாதம் 26 ஆம் தேதியன்று நிலவில் மன்சினசு சி மற்றும் சிம்பீலியசு என் பள்ளங்களுக்கு இடையே அமைந்துள்ள இப்பகுதிக்கு சிவசக்தி புள்ளி என்று பெயர் சூட்டினார்.

நிகழ்வின்போது விஞ்ஞானிகள் மத்தியில் பேசிய பிரதமர் மோடி, சந்திரயான்-3 வெற்றிகரமாக தரை இறங்கியதை குறிக்கும் வகையில் ஆகத்து மாதம் 23-ஆம் தேதியை தேசிய விண்வெளி தினமாக இந்தியா கொண்டாடும் என்ற அறிவிப்பையும் வெளியிட்டார். தொடர்ந்து பேசுகையில் சந்திராயன்-2 திட்டத்தை சுட்டிக் காட்டிய பிரதமர் அதன் கால்தடங்களைப் பதித்த நிலாவின் மேற்பரப்பிலுள்ள இடத்தை மூவர்ணம் என்ற பொருளை குறிக்கும் வகையில் 'திரங்கா' என்ற பெயராலும் அழைத்தார்.

இதையும் காண்க
-------------

* திரங்கா புள்ளி

மேற்கோள்கள்
-----------

1. ↑  "Mission homepage". 23 June 2023 அன்று மூலதளத்திலிருந்து பரணிடப்பட்டது எடுக்கப்பட்டது. 29 June 2023 அன்று பார்க்கப்பட்டது.
2. ↑  "India launches Chandrayaan-3 mission to the lunar surface". Physicsworld. 14 July 2023. 17 July 2023 அன்று மூலதளத்திலிருந்து பரணிடப்பட்டது எடுக்கப்பட்டது. 15 July 2023 அன்று பார்க்கப்பட்டது.
3. ↑  "Modi in Bengaluru Live Updates: Touchdown point of Vikram lander will be known as 'Shivshakti', says PM". *The Indian Express* (ஆங்கிலம்). 2023-08-25. 2023-08-26 அன்று பார்க்கப்பட்டது.
4. ↑  "`சிவசக்தி’, 'திரங்கா' - நிலவில் சந்திரயான் தொட்ட இடங்களுக்கு பெயர்வைத்த பிரதமர் மோடி". ஆனந்த விகடன்.. பார்த்த நாள்: 26 August 2023.
இந்திய மாநிலமான கோவாவில் அமைந்துள்ள சுஹாரி நதியில் காணப்படும் ஒரு ஆண பறவை
**கருப்புத்தலை மீன்கொத்தி** (*black-capped kingfisher*) இவை வெப்ப மண்டல ஆசியாவின் பலபகுதிகளிலும், சீனா, கொரியா, தென்கிழக்கு ஆசியாவின் பல நாடுகளிலும் காணப்படுகின்றன. இப்பறவை மரங்களில் வாழும் மீன்கொத்தி இனத்தைச் சார்ந்தது ஆகும். இவை வடக்கிலிருந்து இடம்பெயர்ந்து இலங்கை, ஜாவா, தாய்லாந்து, மற்றும் புருனே போன்ற தீவு நாடுகளுக்குச் செல்லுகிறது. தமிழ்நாட்டில் மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகள் போன்ற இடங்களில் காணப்படுகின்றன. இவை காணப்படும் இடங்கள் நீர் நிலைகளுக்கு அருகில் என்றாலும் சில நேரங்களில் சதுப்பு நிலக்காடுகளிலும் காணலாம். 

இவை பொதுவாக கோடை காலங்களில் இனப்பெருக்கம் செய்கிறது. இதன் கூடுகளைப் பூமியில் பள்ளம் தோண்டி அமைத்துக்கொள்ளுகின்றன. ஒரு தடவைக்கு 4 முதல் 5 முட்டைகள் இட்டு அடைகாத்து வருகிறன. மற்ற மீன்கொத்திகளைப்போலவே இவற்றையும் இதன் நீல நிற இறகிற்காவே வேட்டையாடப்படுகின்றனர். சீனா நாட்டில் இதன் இறகுகளைக்கொண்டு விசிறி செய்யப்படுகிறது. ஆங்காங் நாட்டில் இதன் இறகுகள் கொண்டு பெண்கள் பயன்படுத்தும் ஆபரணங்கள் செய்யப்படுகின்றது.

குறிப்புகள்
-----------

1. ↑  "*Halcyon pileata*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. 26 November 2013 அன்று பார்க்கப்பட்டது.
2. ↑  Baker, E.C. Stuart. *The Fauna of British India including Ceylon and Burma. Birds. Volume IV.* (2nd ). London: Taylor and Francis. பக். 271–272. .
3. ↑  Sharpe, R. B. (1871). *A monograph of the Alcedinidae: or family of Kingfishers*. பக். 169–170. .
4. ↑  Robert Swinhoe (1860). "The ornithology of Amoy (China)". *Ibis* **2** (1): 45–68. doi:10.1111/j.1474-919X.1860.tb06351.x.

வெளி இணைப்பு
------------

* Kingfisher videos பரணிடப்பட்டது 2010-06-10 at the வந்தவழி இயந்திரம் இணையத்தில் பறவைகளின் தொகுப்பு
தமிழ்நாட்டில் உடல்நலத்தில் பல் மற்றும் வாய் தொடர்பான நோய்கள் மற்றும் அவைகளுக்கான சிகிச்சை அளிக்கக் கூடிய **பல் மருத்துவக் கல்லூரிகள்**, இக்கல்வியில் இளம்நிலை மற்றும் முதுநிலைப் பட்டப்படிப்புகளை அளிக்கின்றன. இக்கல்லூரிகள் அரசுக் கல்லூரிகள், சுயநிதிக் கல்லூரிகள் என இரு வகையாக உள்ளன. இவை அனைத்தும் தமிழ்நாடு டாக்டர் எம்.ஜி.ஆர்.மருத்துவப் பல்கலைக்கழகத்துடன் இணைக்கப்பட்டு செயல்பட்டு வருகின்றன.

சென்னையில் 100 மாணவர் சேர்க்கைக்கான இடங்களுடைய அரசு பல் மருத்துவக் கல்லூரி உள்ளது. நாமக்கல் மாவட்டத்திலுள்ள குமாரபாளையம், தக்கவாடி, இளையாம்பாளையம் ஆகிய ஊர்களிலும், திருநெல்வேலி மாவட்டத்திலுள்ள காவல்கிணறு, சென்னையிலுள்ள உத்தண்டி, குன்றத்தூர், வண்டலூர் ஆகிய இடங்களிலும், கோயம்புத்தூர் மாவட்டத்திலுள்ள கண்ணம்பாளையம், கணபதி ஆகிய இடங்களிலும், காஞ்சிபுரம் மாவட்டத்திலுள்ள மேல்மருவத்தூர், பாடூர், நாவலூர், சின்ன கோளம்பாக்கம் ஆகிய இடங்களிலும், திருச்சிராப்பள்ளி மாவட்டத்திலுள்ள நாகமங்கலம்,  மதுரை மாவட்டத்திலுள்ள மதுரை, கொடிக்குளம் ஆகிய இடங்களிலும், திருவள்ளூர் மாவட்டத்திலுள்ள பாண்டூர், கன்னியாகுமரி மாவட்டத்திலுள்ள பாடநிலம் எனுமிடத்திலுமாக மொத்தம் 18 சுயநிதிக்கல்லூரிகள் உள்ளன.இந்த சுயநிதிக் கல்லூரிகளில் 1520 மாணவர் சேர்க்கைக்கான இடங்கள் உள்ளன. இக்கல்லூரிகளில் அரசு கல்லூரியில் 100 இடங்கள் மற்றும் சுயநிதிக்கல்லூரி இடங்கள் 1520 என மொத்தம் 1620 மாணவர் சேர்க்கைக்கான இடங்கள் உள்ளன. இவை தவிர தமிழ்நாட்டிலுள்ள 6 நிகர்நிலைப் பல்கலைக்கழகங்களிலுள்ள பல் மருத்துவக் கல்லூரிகளில் 560 மாணவர் சேர்க்கைக்கான இடங்கள் உள்ளன. இதுபோல் சிதம்பரம் அண்ணாமலைப் பல்கலைக்கழகத்தில் ஒரு பல் மருத்துவக் கல்லூரி உள்ளது.
குவாண்டநாமோ குடா முகாம்
 முகாம்
**குவாண்டானமோ விரிகுடா தடுப்பு முகாம்** (*Guantanamo Bay detention camp*) என்பது ஐக்கிய அமெரிக்க சட்டமுறைக்குப் புறத்தான தடுப்பு முகாமும் விசாரணை நிலையமும் ஆகும். இது கியூபாவில் அமைந்துள்ள குவாண்டானமோ விரிகுடா கடற்படை முகாமில் உள்ளது. இது 2002 ம் ஆண்டு அப்போதைய அமெரிக்க குடியரசுத் தலைவர் புசு நிர்வாகத்தால் ஆப்கானிசுத்தான் மற்றும் ஈராக் போர்க் கைதிகளை வைக்க என அமைக்கப்பட்டது. இங்கு அனைத்துலக மனித உரிமைச் சட்டங்களுக்கு எதிரான பல்வேறு நிகழ்வுகள் நிகழ்ந்துள்ளன. முதலாவது கைதி இம்முகாமுக்கு 2002 சனவரி 11 இல் கொண்டு வரப்பட்டார்.

ஜெனிவா ஒப்பந்தத்தின் மூலமோ அல்லது அமெரிக்கச் சட்டங்களின் மூலமோ பாதுகாப்பைப் பெற முடியாத எதிரிகளையே இந்த முகாமில் தடுத்து வைத்ததாக புஷ் நிர்வாகம் நியாயப்படுத்தி வந்தது.

பராக் ஒபாமா 2009 சனவரி 22 இல் ஓராண்டுக்குள் இத்தடுப்பு முகாமை மூடுவேன் என்று வாக்குறுதி வழங்கியிருந்தார். இந்தத் தடுப்பு முகாமில் மிகவும் அதிகமாக 800 பேர்வரை ஒரே நேரத்தில் தடுத்து வைத்திருக்க முடியும்.

சர்ச்சை
-------

திறக்கப்பட்ட காலம் முதல் குவாண்டநாமோ குடா முகாம் சர்ச்சைக்குரிய ஒன்றாகவே இருந்து வந்துள்ளது. ஆரங்சு நிறத்தில் உடையணிந்து, கண்கள் கைகள் கட்டப்பட்ட நிலையில் முதலாவது கைதியின் படங்கள் வெளியாகியிருந்த காலம் முதல் அவையும் விமர்சனத்துக்குள்ளாகி வருகின்றன.

மேற்கோள்கள்
-----------

1. ↑  Afghan Prisoners Going to Gray Area: Military Unsure What Follows Transfer to U.S. Base in Cuba, *Washington Post*, January 9, 2002
2. ↑  Mazzetti, Mark; Glaberson, William (2009-01-21). "Obama Issues Directive to Shut Down Guantánamo". NY Times.. பார்த்த நாள்: May 4, 2010.
3. ↑  "Closure Of Guantanamo Detention Facilities". Whitehouse.gov. 2009-01-22.. பார்த்த நாள்: 2009-01-27.

வெளி இணைப்புக்கள்
-----------------

* குவாண்டநாமோ தடுப்பு முகாமின் எதிர்காலம்
பாம்பாட்டிச்சித்தர்

**பாம்பாட்டி சித்தர்** (*Pambatti Siddhar*) என்பவர் பதினெண் சித்தர்களுள் ஒருவராவார். பாம்புகளை கையாளுவதில் திறன் கொண்டவர் என்பதால் பாம்பாட்டிச் சித்தர் என்று பெயர் பெற்றதாகக் கூறுவர். யோக நெறியில் குண்டலினி என்பதை பாம்பு என்ற குறியீட்டினால் குறிப்பிடுவதால், குண்டலினி யோகத்தில் சிறந்தவர் என்பதால் இப்பெயர் பெற்றிருக்கலாம் என்ற கருத்தும் உள்ளது. மனம் என்னும் பாம்பை ஆட்டிவைக்க வேண்டும் ௭ன பாடல்களைப் பாடியவர் பாம்பாட்டிச்சித்தர்.

வாழ்க்கை குறிப்பு
-----------------

மலைத் தலங்களில் திரிந்து தவம் செய்த இவர், அதிக காலம் வசித்தது கோவை அருகில் உள்ள மருத மலையில் ‘சித்தாரூடம்’ எனும் நூலையும் எழுதியவர்.

அற்புதங்கள்
-----------

பாம்பாட்டி சித்தர் பாம்பு பிடித்து அதை ஆட்டிவைப்பது அதோடு விளையாடுவது இவற்றில் எல்லாம் அதிசிறந்தவராகத் திகழ்ந்தார்.வாழ்வின் நிலையாமை, உடலின் தன்மை, உறவின் தன்மை, உலகமாயை, நிலையானவை எவை, நிலையற்றவை எவை என்று பல்வேறு பாடல்களைப் பாடினார்.எளிய தமிழில் கருத்தைச் சொல்லி... அந்தக் கருத்தின் நிமித்தம் மகிழ்ந்து ஆடுபாம்பே... என்று அவர், தன் எதிரில் இருக்கும் பாம்புக்குச் சொல்வதுபோலவே, மனதுக்குள் இருக்கும் பாம்புக்கும் உபதேசம் செய்தார்.  

**இருவர் மண் சேர்த்திட, ஒருவர் பண்ண**  

**ஈரைந்து மாதமாய் வைத்த சூளை**  

**அருமையாய் இருப்பினும் அந்த சூளை**  

**அரைக் காசுக்கு ஆகாதென்று ஆடுபாம்பே**!  
 என்று 
.
உலகத்துப் பாம்புகள், ஒன்றுமில்லாதவை. உள்ளிருக்கும் பாம்போ, சுகத்தின் மூலம் என்று, தானறிந்த உண்மையை உரக்கச் சொல்லத் தொடங்கினார்.

குண்டலினி யோகம்
---------------

உடல் பற்றி சொன்னாலும் சரி, உள்ளம் பற்றி சொன்னாலும் சரி... அதை குண்டலினியில் முடித்தார். அதை எழுப்பி ஆட்டி வைப்பதில்தான் எல்லாம் இருக்கிறது என்பதற்கு அவரே உதாரணமாக இருந்து, உலகுக்கும் நிரூபித்தார்.

பாம்பாட்டி சித்தர் மடம் அமைவிடம்
--------------------------------

* தென்காசி மாவட்டத்தில் சங்கரன்கோவில் மேற்குக் கோபுர வாசல் அருகே புளியங்குடி செல்லும் சாலையில், பாம்பாட்டி சித்தர் ஜீவ சமாதி பீடம் அமைந்துள்ளது.
* பாம்பாட்டி சித்தர் மடம் விக்கிமேப்

இவற்றையும் காண்க
----------------

* பதினெண் சித்தர்கள் பட்டியல்
* சித்தர்கள் பட்டியல்

மேற்கோள்கள்
-----------

வெளி இணைப்புகள்
---------------

* சித்தர் பாடல்கள் தமிழ் இணையக்கல்விக்கழகம்
* பாம்பாட்டி சித்தர் பாடல்கள்
* சித்தர் ஜீவ சமாதி பீடம்
[*தொடர்பிழந்த இணைப்பு*]

| * பா
* உ
* தொ
18 சித்தர்கள் |
| --- |
| சித்தர்கள் | 
* அகத்தியர்
* பதஞ்சலி
* கமலமுனி
* திருமூலர்
* குதம்பைச்சித்தர்
* கோரக்கர்
* தன்வந்திரி
* சுந்தரானந்தர்
* கொங்கணர்
* சட்டைமுனி
* வால்மீகி
* இராமதேவ சித்தர்
* நந்தி தேவர்
* இடைக்காடர்
* மச்சமுனி
* கருவூரார்
* போகர்
* பாம்பாட்டி சித்தர்

 |
**வினய் குமார் திரிபாதி** (*Vinay Kumar Tripathi*) இந்தியாவைச் சேர்ந்த தொடர்வண்டி இயக்கு பொறி பொறியியலாளர் ஆவார். இந்திய இரயில்வே அதிகாரியான இவர் இரயில்வே வாரியத்தின் தலைவராக பணியாற்றுகிறார். வடகிழக்கு இரயில்வே மண்டலத்தின் பொது மேலாளராகப் பணியாற்றினார். வினய் குமார் திரிபாதி 1983 ஆம் ஆண்டு இந்திய இரயில்வே மின் பொறியாளர் சேவைக்காகத் தேர்வான அதிகாரி ஆவார்.

வினய் குமார் திரிபாதி ரூர்க்கியில் இருந்து மின் பொறியியலில் பட்டம் பெற்றார். 1983 ஆம் ஆண்டு நடைபெற்ற இந்திய இரயில்வே தேர்வாணையம் மூலம் நடைபெற்ற தேர்வில் வெற்றி பெற்று இந்திய இரயில்வேயில் சேர்ந்தார். வடக்கு இரயில்வேயில் மின் பொறியாளர் பதவி திரிபாதியின் முதல் பதவியாக அமைந்தது.

வினய் குமார் திரிபாதி, இந்திய இரயில்வேயில் பல்வேறு பதவிகளில் பணியாற்றிய போது, அமெரிக்கா மற்றும் சுவிட்சர்லாந்தில் உயர் நிர்வாகப் பயிற்சித் திட்டங்களில் கலந்துகொள்ளும் வாய்ப்புகளைப் பெற்றார். இந்திய இரயில்வேயில் நவீன மூன்று கட்ட இரயில் இயந்திரங்களை இயக்குவதில் முக்கியப் பங்காற்றினார். வினய் குமார் திரிபாதியின் திறமையான வழிகாட்டுதலின் கீழ் வடகிழக்கு இரயில்வே இரண்டு இரயில்வே வாரிய கேடயங்களை வென்றது. விற்பனை மேலாண்மைக்காகவும் மற்றொன்று ஓடும் அறை பிரிவுக்காகவும் இக்கேடயங்கள் கிடைத்தன.

மேற்கோள்கள்
-----------

1. ↑  Thakur, Rajesh Kumar. "Vinay Kumar Tripathi appointed as new chairman of Railway Board". .
2. ↑  Singh, Vinod. "रेलवे बोर्ड के नए चेयरमैन वीके त्रिपाठी का प्रयागराज से है गहरा नाता" (in hi). .
3. ↑  Shukla, Satish. "पूर्वोत्तर रेलवे के नए महाप्रबंधक बने विनय कुमार त्रिपाठी" (in hi). .
4. ↑  Tripathi, Shailaja (2022-01-03). "Vinay Kumar Tripathi becomes new Chairman, CEO of Railway Board". .
5. ↑  Athrady, Ajith (2021-12-31). "V K Tripathi new Railway Board Chairman" (in en). .
**சுடலைக் குயில்** அல்லது **கொண்டைக் குயில்** (**Jacobin Cuckoo** or **Pied Cuckoo** – *Clamator jacobinus*) ஆசியாவிலும் ஆப்பிரிக்காவிலும் காணப்படும் குயிலினப் பறவை. பருவமழை வருவதை முன்கூட்டியே அறிவிக்கும் வண்ணம் இப்பறவையின் வருகை இருப்பதாக இந்தியாவில் ஒரு நம்பிக்கை உள்ளது. இதில் ஓரளவே உண்மை இருப்பதாக மைகிரண்ட் வாச்சின் ஆய்வின் மூலம் அறியப்படுகிறது. இந்தியப் பழங்கதையியலில் இது **சாதகப் பறவை** எனவும் அறியப்படுகிறது. தொன்மங்களில் இப்பறவை மழை நீரை மட்டும் அருந்தும் என்றும், அதற்காக மேகத்தை நோக்கி வாயைத் திறந்து இருக்கும் என்று கூறப்பட்டுள்ளது. இப்பறவையாது தவிட்டுக் குருவி போன்ற பறவைகளின் கூட்டில் முட்டையிடக் கூடியது.

வகைபிரித்தல்
------------

இதில் இனப்பெருக்க எல்லையை அடிப்படையாக்க் கொண்ட மூன்று கிளையினங்கள் உள்ளன:

* *C. j. serratus* (Sparrman, 1786) – தென்னாப்பிரிக்கா, தெற்கு சாம்பியா
* இலங்கை கொண்டைக் குயில் *C. j. pica* (Hemprich & Ehrenberg, 1833) – சகாராவிற்கு தெற்கே உள்ள ஆப்பிரிக்காவில் உள்ள வடக்கு சாம்பியா மலாவி மற்றும் வடமேற்கு இந்தியா முதல் நேபாளம், மியான்மர் வரை
* *C. j. jacobinus* (Boddaert, 1783) – தென் இந்தியா, இலங்கை, தென் மியான்மர்

உடல் தோற்ற விளக்கம்/கள அடையாளங்கள்
----------------------------------

சுடலைக் குயில் 13 அங்குலம் அல்லது 31 cm – 33 cm நீளமுள்ளது. இதன் மேலுடல் சிறகுத்தொகுதி (தலை, கொண்டை உள்பட) கருப்பாக (சற்றே மினுமினுக்கும் பச்சை நிறங்கலந்து இருக்கும். பறத்தலுக்குதவும் சிறகுகள் கரும்பழுப்பாகவும் ஊடே அகன்ற வெண்பட்டையுடனிருக்கும். நீண்ட வால் (18 cm) வெண்ணிற முனையுடன் காணப்படும். அடியுடல் வெண்மையாகவிருக்கும். அலகு கருப்பாகவும் கால் சற்றே நீலமாகவும் இருக்கும்.

பரவல்
-----

சுடலை குயில் ஆப்பிரிக்கா, இந்தியா, இலங்கை, மியான்மார் ஆகிய நாடுகளில் காணப்படுகின்றது. இந்தியாவில் சமவெளிப் பகுதிகளிலும் மலைப்பகுதிகளிலும் (8000 அடி உயரத்திலும் கூட) காணப்படும்.

### இந்தியாவில் காணப்படும் இரு உள்ளினங்கள்

*Clamator jacobinus* என்ற கிளையினமானது பெரும்பாலும் தென்னிந்தியாவிலும் இலங்கையிலும் காணப்படுகிறது. இது ஆண்டு முழுவதும் இங்கேயே இருக்கும் உள்ளூர்ப் பறவையாகும். பொதுவாக கல்லுக்குருவிகளின் கூட்டில் முட்டையிடும். *Clamator jacobinus pica* என அழைக்கப்படும் துணையினம் ஆப்பிரிக்காவிலிருந்து மழைக்காலத்தின் துவக்கத்தில் வட இந்தியாவை வந்தடையும். குளிர் காலத்தில் ஆப்பிரிக்கா திரும்பும். இது உள்ளூர் சுடலைக் குயிலை விட சற்று பெரியது..

மேற்கோள்கள்
-----------

1. ↑  BirdLife International (2016). "*Clamator jacobinus*". *IUCN Red List of Threatened Species* **2016**: e.T22683800A93002088. doi:10.2305/IUCN.UK.2016-3.RLTS.T22683800A93002088.en.. பார்த்த நாள்: 12 November 2021.
2. ↑  மைகிரண்ட் வாச்-
3. ↑  "பறவைகள்: நம்பிக்கைகளும் உண்மையும்" (in ta). 2020-02-15. .
4. ↑  "Turacos, bustards, cuckoos, mesites, sandgrouse". *World Bird List Version 9.2* (International Ornithologists' Union). 2019. .
5. 1 2  Popular Handbook of Indian Birds-Hugh Whistler-4 ed.-Norman Kinnear-1949-p. 324
6. ↑  "குயிலே... குயிலே.." (in ta). .
Waterfall in வடகன்னட மாவட்டம், கருநாடகம்வார்ப்புரு:SHORTDESC:Waterfall in வடகன்னட மாவட்டம், கருநாடகம்
**பென்னே கோல் அருவி** (*Benne Hole Falls*) இந்தியாவின் கர்நாடகாவில் உள்ள சிர்சியிலிருந்து 36 கிலோமீட்டர் தொலைவில் அமைந்துள்ள ஒரு சுற்றுலாத் தலமாகும் .

பென்னே கோல் அருவி மேற்குத் தொடர்ச்சி மலையின் தேவிமனே மலைப் பகுதியில் பாயும் அகநாசினி ஆற்றின் துணை நதியால் உருவாக்கப்பட்டது. பென்னே கோல் என்பதில் 'பென்னே' என்றால் வெண்ணெய் என்றும் 'கோல்’ என்றால் பெரிய நீரோடை என்றும் பொருள். இது இந்த அருவியின் மென்மையான நீரோட்டத்தைக் குறிக்கிறது. இந்த அருவி சிர்சிக்கு அருகில் அமைந்துள்ளது. இந்த அருவியினை காண சிர்சியிலிருந்து காசேஜ் என்ற கிராமத்தை அடைய வேண்டும். காசேஜிலிருந்து சுமார் 5 கிலோமீட்டர் தொலைவில் அமைந்துள்ள இந்த அருவியின், முதல் 3 கிலோமீட்டர் பயணத் தூரத்தை வாகனம் மூலமும், அடுத்த 2 கிலோ மீட்டர் தூரத்தினை நடந்தும் கடக்கலாம்.

மேற்கோள்கள்
-----------

1. ↑  "Bennehole Falls, Sirsi". *Trawell.in*. 2022-11-23 அன்று பார்க்கப்பட்டது.
2. ↑  "Sirsi Benne hole falls". *www.tripuntold.com*. 2022-11-23 அன்று பார்க்கப்பட்டது.
3. ↑  "Benne Hole Waterfalls - A Tourist's Hub". *Karnataka.com* (ஆங்கிலம்). 2017-05-08. 2022-11-23 அன்று பார்க்கப்பட்டது.
பந்து சங்கிலியால் இயங்கும் இழுவை ஆளி
**இழுவை ஆளி** என்பது ஒரு சங்கிலி அல்லது சரம்மூலம் ஆன ஒரு நிலைமாற்றி ஆகும்.

மின்சார ஒளி விளக்கு மற்றும் குமிழ்விளக்குக்கு இதன் பாெதுவான பயன்பாடு ஆகும். முகட்டு விசிறி மற்றும் இயந்திர சுவர் விசிறிகளை இயக்க நிலை மாற்று இயக்கி உபகரணங்கள் பெரும்பாலும் பயன் படுத்தப்படுகின்றன.  நிலை மாற்று இயக்கிகள் இரு-நிலைகளில் உள்ளன. (திறந்த அல்லது மூடப்பட்ட) அல்லது பல-நிலைகளில் உள்ளது. (விசிறிகளின் வெவ்வேறு இயக்க வேகம் அல்லது  விளக்குகளின் வெவ்வேறு வெளிச்ச நிலைகளை) கான பயன்படுகிறது.

சுவற்றின் உள்ளே பதிக்கப்பட்ட ஒரு நிலை மாற்றி  இரண்டு வகையான இரண்டு நிலையை மாற்றுகின்ற தன்மை காென்டது. (இரண்டு சந்தர்ப்பங்களில் நிலையான  திறந்த அல்லது மூடிய நிலைமை காென்டுள்ளது.) ஒரு வகை  மூடப்பட்டது (மாற்றாக திறந்த நிலை) முடிந்தஉடன் ஆரம்ப நிலைக்கு  செல்லப்படுசிறது. மற்ற வகை மூடப்பட்ட நிலைக்கு தானாக மாற வேண்டும் (அல்லது திறந்த நிலைக்கு).

ஒரு ஈரமான சூழலில், மின்சார  நிலை மாற்றிகள்  ஒரு பாதுகாப்புடன் உள்ளன.  பயன்படுத்தி ஏனெனில் பயனர் மின்சாரம் மூலத்தில் இருந்து  ஒரு குறிப்பிடத்தக்க தூரம்   கடந்து உள்ளாா். இங்கு மின் கடத்தும் பாெருள், பருத்தி பாேன்ற மின் கடத்தா பாெருள்களால் காப்பிடப்பட்டுள்ளது.

வணிக ரீதியாகக் கிடைக்கும் பெரும்பாலான நிலை மாற்றிகள் ஒரு குறுகிய நீளம் அல்லது பந்து சங்கிலி, அமைப்பிலும் இருக்கலாம். பின்னர் என்னற்ற நிலை மதற்றிகளை இணைக்கலாம். இந்த நிலை மாற்றிகளை தயாாிக்க உலோகங்கள் அல்லது பிளாஸ்டிக்குகள் பயன்படுகின்றன. இவை வெவ்வேறு வடிவங்களிலும் கிடைக்கின்றன.

வெளி இணைப்புகள்
---------------

* விசிறி இழுவைகள் பரணிடப்பட்டது 2013-01-19 at Archive.today